Jedného dňa vesmír zahynie.
Ale prečo? A ako? A bude vesmír navždy mŕtvy?
A ako to vieme?
Po prvé, vesmír sa rozpína.
A nielen to, rýchlosť jeho rozpínania sa zvyšuje.
Príčina? Temná (skrytá) energia.
Temná energia je zvláštny fenomén, ktorý podľa vedcov prestupuje celým vesmírom.
Do roku 1998 sme si mysleli, že vesmír musí fungovať podobne,
ako keď vyhodíte loptu do výšky.
Lopta letí nahor, no po určitom čase začne zasa padať dolu.
V skutočnosti sa ale expanzia vesmíru neustále zrýchľuje.
Je to akoby ste loptu vyhodili do vzduchu a dívali sa ako letí preč,
rýchlejšie, rýchlejšie a rýchlejšie.
Odkiaľ sa tu to zrýchľovanie vzalo?
No, to nevieme, ale voláme to "temná (skrytá) energia".
Einstein o nej spočiatku uvažoval, no nakoniec ju zavrhol ako hlúposť.
Dnes astrofyzici považujú jej existenciu za pravdepodobnú.
Problém je, že je to všetko veľmi teoretické, a v skutočnosti nevieme,
aké má temná energia vlastnosti.
Ale existujú rôzne teórie a tie naznačujú tri scenáre
možného konca vesmíru.
Prvý: Veľké roztrhnutie ("Big Rip")
Od svojho zrodenia sa vesmír neustále zväčšuje.
Z neznámych dôvodov sa nový priestor vytvára všade rovnomerne.
Priestor medzi galaxiami sa zväčšuje, takže sa od seba postupne vzďaľujú.
Priestor v galaxiách sa takisto zväčšuje, ale tu je gravitácia dostatočne silná,
aby ich "obsah" držala pohromade.
V scenári "Veľkého roztrhnutia" sa rýchlosť zväčšovania bude zvyšovať až do bodu, kedy
sa bude priestor rozširovať tak rýchlo, že gravitácia to už nedokáže kompenzovať.
Výsledkom je "Veľké roztrhnutie - Big Rip".
Najskôr budú roztrhané iba veľké objekty, ako sú napríklad galaxie,
pretože priestor medzi jednotlivými objektmi sa veľmi rýchlo rozširuje.
Neskôr zaniknú veľké telesá, ako čierne diery, hviezdy a planéty.
Ich gravitácia už nie je dosť silná, aby ich udržala pohromade,
takže sa rozpadnú na svoje zložky.
Na konci bude priestor expandovať rýchlejšie ako je rýchlosť svetla.
Tu už budú ovplyvnené aj jednotlivé atómy, ktoré sa jednoducho rozpustia.
Keď sa bude priestor rozširovať rýchlejšie ako svetlo, žiadna častica v ňom
už nedokáže interagovať s inou.
Vesmír sa "rozpustí" to nespočítateľného množstva osamelých častíc, ktoré
nebudú schopné sa vzájomne "dotknúť", v podivnom, bezčasovom vesmíre.
Hmmm, a Vy ste si mysleli, že ste osamelý!
Druhý: Tepelná smrť alebo Veľký mráz.
V skratke; rozdiel medzi Veľkým roztrhnutím a Tepelnou smrťou je v tom,
že pri druhom scenári zostane hmota nedotknutá a je premenená
počas nesmierne dlhej, no konečnej doby na žiarenie,
zatiaľčo bude vesmír expandovať naveky.
Ale ako by sa to mohlo stať? Povedzme si niečo o entropii.
Každý systém smeruje k stavu s najvyššou entropiou,
podobne ako Vaše latté machiato.
Spočiatku má rôzne oblasti, ale ako plynie čas, tieto budú
postupne chladnúť a rozpadať sa, až kým nevznikne homogénna zmes.
A toto sa vzťahuje i na vesmír.
Takže, kým sa vesmír stáva väčším a väčším,
hmota sa postupne rozpadáva a difunduje do okolia.
Po čase a množstve generácií hviezd budú všetky plynové oblaky
potrebné na vznik nových hviezd vyčerpané a vesmír vyhasne.
Zostávajúce hviezdy postupne zaniknú;
čierne diery budú pomaly degenerovať a vyparovať sa, počas triliónov rokov,
vďaka tomu, čo poznáme ako Hawkingovo žiarenie.
Keď sa tento proces skončí, zostane iba riedky plyn fotónov a ľahkých častíc,
kým sa i ten nerozpadne.
V tomto bode zanikne vo vesmíre všetka aktivita;
entropia na maxime a mŕtvy vesmír navždy.
Až kým... teoreticky by mohlo byť možné,
že po nepredstaviteľne dlhom čase
by sa mohol objaviť spontánny pokles entropie ako výsledok efektu známeho ako
"kvantové tunelovanie" (tunelový jav), ktorý by viedol k novému Veľkému tresku.
Tretí: Veľký kolaps a Big Bounce ("veľký odraz")
Toto je najpozitívnejší scenár.
Ak existuje menej temnej energie ako si myslíme, alebo ak v čase klesá, stane sa gravitácia
jedného dňa dominantnou silou vo vesmíre.
Za niekoľko triliónov rokov sa rýchlosť expanzie vesmíru
spomalí až zastaví.
A potom sa obráti.
Galaxie sa budú hnať jedna k druhej, vzájomne splývajúc v stále
menšom a menšom vesmíre.
Keďže menší vesmír znamená aj teplejší vesmír, teplota
bude všade stúpať súčasne.
Stotisíc rokov pred Veľkým kolapsom sa radiačné pozadie stane
teplejším ako povrchy väčšiny hviezd, čo znamená, že
že budú uvarené zvonku.
Minúty pred Veľkým kolapsom budú roztrhané atómové jadrá,
krátko predtým ako všetko pohltia supermasívne čierne diery.
Nakoniec všetky čierne diery splynú do jednej supermasívnej mega čiernej diery,
ktorá bude obsahovať všetku hmotu vesmíru
a v poslednom okamihu pred Veľkým kolapsom
pohltí vesmír, vrátane seba samej.
Teória Veľkého odrazu (Big Bounce) prehlasuje, že sa to stalo už mnohokrát,
a že vesmír prechádza cez nekonečné cykly
expanzie a kontrakcie.
No, nebolo by to fajn?
Takže čo sa v skutočnosti stane s vesmírom na jeho konci?
V tomto momente sa zdá byť najpravdepodobnejšia Tepelná smrť, ale my v Kurzgesagt dúfame, že
táto "smrť navždy" teória je chybná a že vesmír začne znovu a znovu.
Nie sme si istí ani jednou možnosťou, takže jednoducho predpokladajme,
že najnádejnejšia teória je tou správnou.
Mimochodom, máme i účet na Twitteri.
Slovenské titulky: Martin Polakovič